Ṭṭfeɣ-tt-id ger ifassen-iw, ayen ruɣ fell-as limer tmaranidammen seg wallen yalli udem-is d wemzur-is a ten-rreɣd izeggaɣen. Ay ruɣ i tt-ṭṭfeɣ ger ifasen-iw bɣiɣ ad dduɣ ad iyi-tawi tmettant, ur ttɣimeɣ ara deffir-s, ttruɣ acku ɣas ṭṭfeɣ-tt ger ifassen-iw, lferḥ yennejla seg wul-iw. Ttruɣ ur ḥṣiɣ acḥal, zziɣ ɣer baba allen-is nexxrent mačči d ayen ara teẓreḍ yenna-k: Ammi. Ur ḥsiɣ d acu i dyerna, cfiɣ kan ɣef ufus ines ayeffus yenneḍ-d i tuyat-iw. Ddiɣ ɣer s aẓkka, ay din a lqum: wa yettɣizi, win a yettru. Walaɣ udem-is tikelt taneggarut d ayen ḥala di lkaɣeḍ ara tt-ẓerren. Hulfeɣ s s tebrek ad tettaɣ ussan-iw seg wass-n ar ass-a Tezdeɣ uḍan am zik am wass-a. ur ḥṣiɣ sani ara kkeɣ, ihudd usirem, tudert a tt-tezdeɣ teṛzeq. Ur sɛiɣ iswi di tudert yecban ta-agi.